**Theo James Walcott** (født 16. mars 1989) er en engelsk fotballspiller som fra den 30. juni 2023 er klubbløs.

Hans største styrke på banen er en ekstrem hurtighet.

Karriere
--------

Walcott er nevøen til Clyde Walcott, cricketspiller fra Barbados, som spilte for West India, og ble slått til ridder for sin innsats i cricketsporten. Theo Walcott spilte for AFC Newbury som ung. Hans mest minneverdige kamp for klubben var da Newburys U-11 lag slo Down Grange Albion 4-2 i Peter Houseman Liga-cup finale. Walcott scoret også over 100 mål i sin eneste sesong for klubben, før han valgte å spille for Southampton.

I 2004-05 sesongen, spilte han for Southamptons juniorlag som nådde FA Youth Cup finalen mot Ipswich. I tillegg ble han den yngste personen som noensinne har spilt for Southampton sitt reservelag. Han var bare 15 år og 175 dager, da han kom inn som innbytter mot Watford i september 2004. 

Sommeren 2005 fikk han en stor sponsorkontrakt med Nike, før han hadde spilt en eneste ligakamp .

### Southampton

Før starten på 2005-06 sesongen fikk han være med Southamptons A-lag under sesongoppkjøringen i Skottland. Dette var bare 2 uker etter han hadde signert fulltidskontrakt med klubben. Angriperen ble deretter den yngste spilleren som noensinne har spilt for klubbens førstelag, da han var 16 år og 143 dager, og det skjedde i 0-0 kampen hjemme mot Wolves i Championship.

Walcott spilte sin første hele kamp borte mot Leeds United den 18. oktober 2005, og scoret samtidig sitt første mål på seniornivå. Han fortsatte å score mot Millwall 4 dager senere, samt i sin hjemmedebut fra start mot Stoke City den følgende lørdagen. Hans raske fremgang gjorde at han endte som en av tre finalister i den prestisjefylte prisen BBC Young Sports Personality of the Year 11. desember 2005.

### Arsenal

Hans prestasjoner tiltrakk seg etterhvert oppmerksomhet fra britisk media, som anså ham som en av de mest lovende engelske fotballspillere i sin generasjon. På dette tidspunktet spilte altså Walcott i Football League Championship, etter at laget hadde rykket ned fra FA Premier League sesongen før. Det gikk spekulasjoner om at Walcott var på vei til en Premier League klubb. Kandidatene som ble nevnt, var bl.a. Arsenal, Chelsea, Liverpool, Manchester United og Tottenham Hotspur, samtidig som det ble rapportert om interesse fra europeiske storheter som Real Madrid og Juventus. Etter mye spekulasjon i media, signerte Walcott for Arsenal 20. januar 2006, for £5 millioner, noe som kan stige til £12 millioner, basert på antall kamper for klubb og landslag [*død lenke*].

Walcott fikk ikke sin førstelagsdebut for Arsenal i Premier League 2005-2006, men var ubenyttet reserve 4. februar mot Birmingham City. To dager senere ble han uttatt til Englands U19 landslag for første gang, til en kamp mot Slovakia. Den 7. februar 2006 debuterte Walcott for Arsenal sitt reservelag mot Portsmouth på banen Havant. Han scoret, men Arsenal tapte 3-2. Deretter ble han tatt ut i Arsène Wengers 18-mannstropp til klubbens Mesterligakamp mot Real Madrid (den første kampen, i Spania 21. februar 2006).

Den 28. februar 2006 spilte Walcott for Englands U19 landslag mot Slovakia på Sixfields Stadium i en treningskamp. England vant 3-0, og Walcott scoret etter 80 minutter på et straffespark. Hans første forsøk mislyktes, men dommeren mente at straffen skulle tas på nytt, og da scoret han.

Den 16. mars 2006, på hans egen 17-årsdag signerte han endelig kontrakt som profesjonell fotballspiller. Kontrakten skal angivelig gi ham £1 million i året, og varer til sommeren 2008, med intensjonsavtale for fornying .

### Everton

Den 17. januar 2018 skrev Walcott under en 3,5 års kontrakt med Everton, etter og har slitt mye med spilletid de seneste årene. Han forlot Arsenal etter nesten 12 år.

Fotball-VM 2006
---------------

Walcott var det største sjokket i Sven-Göran Erikssons VM-tropp, som ble annonsert 8. mai 2006. Begge førstevalgene som angripere, Wayne Rooney og Michael Owen, var under restitusjon etter skade, men kom likevel med i troppen. Det spesielle var at Walcott ble valgt foran erfarne storscorere som Jermain Defoe og Darren Bent.

Walcott debuterte for England 30. mai 2006, og ble dermed den yngste spilleren gjennom tidene for landslaget. Walcott var 17 år og 75 dager da han debuterte i en treningskamp før VM mot Ungarn.

Erikssons avgjørelse om å inkludere Walcott i VM-troppen ble tatt uten å ha sett ham i aksjon. Walcott hadde heller aldri spilt en eneste kamp i Premier League, eller på landslagsnivå over U-19 nivå.

Til manges overraskelse utelot Englands landslagstrener Fabio Capello ham fra den engelske troppen til VM i 2010. Tidligere landslagsspiller Chris Waddle utviste forståelse for Capellos avgjørelse og hevdet Walcott manglet forståelse for spillet. Noen år senere gjentok Waddle kritikken. Waddle mente Walcott ikke hadde utviklet seg nevneverdig som spiller, ikke er en naturlig målscorer og ikke gjør gode nok bevegelser uten ball til å spille spiss på toppnivå.

Karriere
--------

* Southampton (2004-2006: 21 kamper, 4 mål)
* Arsenal (2006/2007 sesongen inkl.cuper: 32 kamper, 1 mål)
* England U-17 (2004-2005: 11 kamper, 5 mål)
* England U-19 (2006: 1 kamp, 1 mål)

Referanser
----------

1. ↑   Diario AS, AS.com athlete ID walcott/16194[Hentet fra Wikidata]
2. ↑   Argentine Soccer Database, oppført som THEO WALCOTT, BDFA player ID 47262[Hentet fra Wikidata]
3. ↑   FBref, FBref spiller-ID 1ecb65be[Hentet fra Wikidata]
4. ↑  Premier League Record premierleague.com
5. ↑  Men's retained list published for 2023
6. ↑  «Theo Walcott 'does not understand football', says Chris Waddle». The Guardian. 2. juni 2010. Besøkt 9. oktober 2020.
7. ↑  «Walcott is not a centre forward, says Waddle». TEAMtalk. 27. oktober 2015. Besøkt 9. oktober 2020.

Eksterne lenker
---------------

* (de) Theo Walcott – Munzinger Sportsarchiv Rediger på Wikidata

* (en) Theo Walcott – FIFA Rediger på Wikidata

* (en) Theo Walcott – UEFA Rediger på Wikidata

* (fr) Theo Walcott – LÉquipe Rediger på Wikidata

* (en) Theo Walcott – Transfermarkt Rediger på Wikidata

* (en) Theo Walcott – national-football-teams.com Rediger på Wikidata

* (en) Theo Walcott – WorldFootball.net Rediger på Wikidata

* (en) Theo Walcott – Soccerbase.com Rediger på Wikidata

* (en) Theo Walcott – FootballDatabase.eu Rediger på Wikidata

* (en) Theo Walcott – Soccerway Rediger på Wikidata
* Karriereoversikt Arkivert 19. mai 2006 hos Wayback Machine.
* Theo Walcott inkluderes i Englands VM-tropp
* Theo Walcott Web
* Fotballdatabase med fakta om spilleren
* Den offisielle Arsenal websiden: «Theo Walcott signs for Arsenal»
* Den offisielle Southampton websiden: «Walcott goes»[*død lenke*]
* BBC: Artikkel om overgangen til Arsenal (BBC)
* Theo Walcott Videoklipp
* Theo Walcott nyheter og profil
* Profil På thefa.com

| * v
* d
* r
Englands tropp – VM i fotball 2006 |
| --- |
| 
* 1 Robinson
* 2 Neville
* 3 A. Cole
* 4 Gerrard
* 5 Terry
* 6 Ferdinand
* 7 Beckham
* 8 Lampard
* 9 Rooney
* 10 Owen
* 11 J. Cole
* 12 Campbell
* 13 James
* 14 Bridge
* 15 Carragher
* 16 Hargreaves
* 17 Jenas
* 18 Carrick
* 19 Lennon
* 20 Downing
* 21 Crouch
* 22 Carson
* 23 Walcott
* Landslagstrener: Eriksson

 | Flagget til England |

| * v
* d
* r
Englands tropp – EM i fotball 2012 |
| --- |
| 
* 1 Hart
* 2 Johnson
* 3 Cole
* 4 Gerrard (k)
* 5 Kelly
* 6 Terry
* 7 Walcott
* 8 Parker
* 9 Carroll
* 10 Rooney
* 11 Young
* 12 Baines
* 13 Green
* 14 Jones
* 15 Lescott
* 16 Milner
* 17 Henderson
* 18 Jagielka
* 19 Downing
* 20 Oxlade-Chamberlain
* 21 Defoe
* 22 Welbeck
* 23 Butland
* Landslagstrener: Hodgson

 | Flagget til England |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** Munzinger (sport)
 |